Diari Oficial de la Generalitat Valenciana


Sumari del DOGV 5035, del 24-06-2005 (2005/7342)

ACORD de 21 de juny de 2005, del Consell de la Sindicatura de Comptes, pel qual es publica la relació definitiva d'aspirants que han superat el concurs-oposició convocat per cobrir cinc places de tècnic d'auditoria, en llocs de treball de corporacions territorials i d'altres ens públics, grup A, sector d'administració general, vacants en aquesta institució.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7342


Organisme emissor
:   Sindicatura de Comptes

Tipus de document
:   Acord

ACORD de 21 de juny de 2005, del Consell de la Sindicatura de Comptes, pel qual es publica la relació definitiva d'aspirants que han superat el concurs-oposició convocat per cobrir cinc places de tècnic d'auditoria, en llocs de treball de corporacions territorials i d'altres ens públics, grup A, sector d'administració general, vacants en aquesta institució. [2005/X7342]
  
El Consell de la Sindicatura de Comptes, en reunió celebrada el dia 21 de juny de 2005, vista la proposta del tribunal de selecció que jutja el concurs-oposició per a cobrir cinc places de tècnic d'auditoria, en llocs de treball de corporacions territorials i d'altres ens públics, grup A, sector d'Administració General, segons la convocatòria de 29 d'octubre de 2004 (publicada en el DOGV de 16 de novembre de 2004 i en el BOCV de 24 de novembre de 2004), i conformement a la base 11 de la citada convocatòria, ha acordat:
  
Primer. Aprovar i publicar, per ordre de puntuació total, la relació definitiva dels aspirants que han superat el concurs-oposició convocat, i que s'expressa en l'annex del present acord.
  
Segon. En el termini de vint dies hàbils, comptats des de l'endemà de l'última publicació en el DOGV i en el BOCV (si el termini acaba en dissabte, s'entendrà prorrogat fins al següent dia hàbil), els aspirants hauran d'aportar davant la Secretaria General de la Sindicatura de Comptes els documents següents:
  
a) Fotocòpia compulsada del document nacional d'identitat, o certificació de naixement expedida pel registre civil corresponent, o document equivalent per als nacionals d'altres estats a què fa referència la base 6.2.
  
b) Fotocòpia compulsada del títol acadèmic exigible, segons el que s'estableix en la base 2.1.c) de la convocatòria, o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.
  
c) Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
Per als aspirants que no posseïsquen nacionalitat espanyola, la dita declaració es referirà al fet de no estar sotmesos a sanció disciplinària o condemna penal que impedisca ?si és el cas- l'accés a la funció pública.
  
d) Certificat mèdic que acredite posseir la capacitat física i psíquica necessària per a l'exercici de les funcions dels llocs oferits.
  
e) Acreditació dels seus coneixements de valencià, mitjançant la presentació d'un dels documents prevists en l'article 16.1 del Decret 33/1999, de 9 de març, del Govern Valencià.
  
Les persones que no puguen acreditar aquests coneixements, conformement al que s'estableix en l'article 53 de la Llei de la Funció Pública Valenciana, hauran d'assistir als cursos específics que es convoquen a aqueix efecte. Aquells que no els superen, seguiran obligats a realitzar els successius cursos que l'administració organitze per a l'adquisició del coneixement de valencià exigible, segons l'article 16 del decret 33/1999, de 9 de març.
  
Contra el present acord, les persones interessades podran interposar recurs contenciós administratiu, en el termini de dos mesos comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, conformement als articles 10.1.c) i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant el mateix òrgan que dictà l'acte que es recorre, en el termini d'un mes comptat des de l'endemà de la publicació, o qualsevol altre recurs que s'hi estime pertinent.
  
València, 21 de juny de 2005.- El síndic major: Rafael Vicente Queralt.
  
ANNEX
  
Cognoms i nom DNI Puntuació
  
Prat Such, María José 32.965.016-O 03'70
  
Rausell Estellés, Silvino 17.212.224-I 81'10
  
Montrós Blasco, María Purificación 32.787.738-F 78'05
  
Archilla López, Enrique 02.965.552-P 04'93